CELEX: 32010D0076
Language: hu
Date: 2010-02-09 00:00:00
Title: 2010/76/: A Bizottság határozata ( 2010. február 9. ) a tagállamok által benyújtandó, akvakultúrára vonatkozó statisztikákról szóló 762/2008/EK európai parlamenti és tanácsi rendelet végrehajtásához a Cseh Köztársaság, Németország, Görögország, Ausztria, Lengyelország, Portugália és Szlovénia számára átmeneti időszak megadásáráról (az értesítés a C(2010) 735. számú dokumentummal történt)

10.2.2010   
            
            
               HU
            
            
               Az Európai Unió Hivatalos Lapja
            
            
               L 37/70
            
         A BIZOTTSÁG HATÁROZATA
   (2010. február 9.)
   a tagállamok által benyújtandó, akvakultúrára vonatkozó statisztikákról szóló 762/2008/EK európai parlamenti és tanácsi rendelet végrehajtásához a Cseh Köztársaság, Németország, Görögország, Ausztria, Lengyelország, Portugália és Szlovénia számára átmeneti időszak megadásáráról
   (az értesítés a C(2010) 735. számú dokumentummal történt)
   (Csak a cseh, német, görög, lengyel, portugál és szlovén nyelvű szöveg hiteles)
   (2010/76/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tagállamok által benyújtandó, akvakultúrára vonatkozó statisztikákról és a 788/96/EK tanácsi rendelet hatályon kívül helyezéséről szóló, 2008. július 9-i 762/2008/EK európai parlamenti és tanácsi rendeletre (1) és különösen annak 5. cikke (2) bekezdésére és 7. cikke (1) bekezdésére,
   tekintettel Szlovénia 2008. november 25-én benyújtott kérelmére,
   tekintettel a Cseh Köztársaság 2008. december 17-én benyújtott kérelmére,
   tekintettel Németország 2008. december 19-én benyújtott kérelmére,
   tekintettel Görögország 2008. december 2-án benyújtott kérelmére,
   tekintettel Ausztria 2008. december 19-én benyújtott kérelmére,
   tekintettel Portugália 2008. december 22-én benyújtott kérelmére,
   tekintettel Lengyelország 2008. december 31-én benyújtott kérelmére,
   mivel:
   
               (1)
            
            
               A 762/2008/EK rendelet 7. cikkének megfelelően a Bizottság a rendelet végrehajtásához átmeneti időszakot engedélyezhet a tagállamok számára, amennyiben a rendeletnek a saját nemzeti statisztikai rendszereikre történő alkalmazása nagyobb kiigazításokat igényel, és valószínűsíthetően jelentős gyakorlati problémákat okoz.
            
         
               (2)
            
            
               Kérésükre ilyen átmeneti időszakot kell adni a Cseh Köztársaság, Németország, Görögország, Ausztria, Lengyelország, Portugália és Szlovénia számára.
            
         
               (3)
            
            
               A 762/2008/EK rendelettel összhangban az a tagállam, amely számára átmeneti időszakot engedélyeztek, a megadott átmeneti időszak során továbbra is a 788/96/EK rendelet rendelkezéseit alkalmazza.
            
         
               (4)
            
            
               A 762/2008/EK rendelet 5. cikke (2) bekezdésének megfelelően az V. mellékletben szereplő, az akvakultúra-ágazat struktúrájára vonatkozó adatokat hároméves időközönként kell benyújtani.
            
         
               (5)
            
            
               Az e határozatban foglalt intézkedések összhangban vannak a 72/279/EK tanácsi határozat (2) értelmében létrehozott Agrárstatisztikai Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 762/2008/EK rendelet II., III. és IV. mellékletében szereplő adatok benyújtására vonatkozó átmeneti időszakok
   A 762/2008/EK rendelet 5. cikke (1) bekezdésének végrehajtása céljából:
   
               1.
            
            
               a Cseh Köztársaság számára 2009. december 31-ig tartó átmeneti időszakot kell engedélyezni. Az első naptári referenciaév 2009.
            
         
               2.
            
            
               Portugália számára 2010. december 31-ig tartó átmeneti időszakot kell engedélyezni. Az első naptári referenciaév 2010.
            
         
               3.
            
            
               Németország, Görögország, Ausztria, Lengyelország és Szlovénia számára 2011. december 31-ig tartó átmeneti időszakot kell engedélyezni. Az első naptári referenciaév 2011.
            
         2. cikk
   A 762/2008/EK rendelet V. mellékletében szereplő adatok benyújtására vonatkozó átmeneti időszakok
   A 762/2008/EK rendelet 5. cikke (2) bekezdésének végrehajtása céljából a Cseh Köztársaság, Németország, Görögország, Ausztria, Lengyelország, Portugália és Szlovénia számára 2011. december 31-ig tartó átmeneti időszakot kell engedélyezni. Az első naptári referenciaév 2011.
   3. cikk
   Az évente benyújtandó minőségértékelő jelentésre vonatkozó átmeneti időszakok
   A 762/2008/EK rendelet 6. cikkének végrehajtása céljából az e határozat 1. és 2. cikkében szereplő átmeneti időszakok értelemszerűen alkalmazandók.
   4. cikk
   Ennek a határozatnak a Cseh Köztársaság, a Németországi Szövetségi Köztársaság, a Hellén Köztársaság, az Osztrák Köztársaság, a Lengyel Köztársaság, Portugália Köztársaság és a Szlovén Köztársaság a címzettjei.
   
      Kelt Brüsszelben, 2010. február 9-én.
      
         
            a Bizottság részéről
         
         Joaquín ALMUNIA
         
            a Bizottság tagja
         
      
   
   
      (1)  HL L 218., 2008.8.13., 1. o.
   
      (2)  HL L 179., 1972.8.7., 1. o.